Ailgylchu ar gyfer Digwyddiadau | Cylch
Search this site: Welsh1 (top)
Ymuno a Cylch
AelodaethManteision aelodaeth
Cais am Aelodaeth
CyfathrebuCyhoeddiadau Cylch
DigwyddiadauCyfarfod Cyffredinol Blynyddol a Cynhadledd Aelodau 2012
CymorthNawdd / chyllid
ProsiectauAilgylchu ar gyfer Digwyddiadau
Home » Prosiectau
Ailgylchu ar gyfer Digwyddiadau
Daeth arian Prosiect Ailgylchu mewn Digwyddiadau Cymru i ben ym mis Mawrth 20122 ar ôl pedair blwyddyn lwyddiannus. Mae'r prosiect wedi cefnogi dros 100 o ddigwyddiadau sydd wedi denu dros 3.5 miliwn o ymwelwyr ac wedi ailgylchu dros 35 tunnell o ddeunyddiau rhyngddyn nhw. Mae'r digwyddiadau yn cynnwys y Sioe Fawr, Eisteddfodau, digwyddiadau Awdurdodau Lleol a digwyddiadau cymunedol bychain. G?yl y Gelli
Mae G?yl y Gelli, un o wyliau diwylliannol a llenyddol mwyaf y byd, wedi cael budd o'r prosiect ac yn gwella ar eu targedau ailgylchu. Bwriad y trefnwyr yn 2011 oedd cynnal digwyddiad diwastraff a bu Ruth yn gweithio gyda nhw i sicrhau eu bod yn cyrraedd y nod uchelgeisiol. Cwpan Ryder 2010
Yn 2010 bu i'r prosiect gynorthwyo gyda chydlynu'r gwaith ailgylchu yn ystod y Cwpan Ryder yng Nghasnewydd, un o gystadlaethau mwyaf y byd golff a'r digwyddiad mwyaf y bu i'r prosiect fod yn rhan ohono. Yn ystod tridiau'r gystadleuaeth, rhwng Hydref y 1af a'r 3ydd, daeth mwy na 135,000 o ymwelwyr i'r digwyddiad arbennig.
Yn ystod y ddwy flynedd cyn y digwyddiad bu Ruth yn rhan o Gr?p Llywio Amgylcheddol y Cwpan Ryder gan rannu arferion da a darparu Wardeniaid Ailgylchu ar gyfer y digwyddiad i sicrhau bod y cynlluniau ailgylchu yn llwyddiant. Cyn y digwyddiad gosododd y Cwpan Ryder darged ailddefnyddio o 90%. Ar ôl y digwyddiadau cafodd 87% o'r gwastraff a gasglwyd ei ailddefnyddio. Awgrymiadau Ruth ar gyfer Ailgylchu mewn Digwyddiadau Ymrwymiad – gwnewch yn si?r fod pawb sy'n ymwneud â threfnu'r digwyddiad yn cytuno â, ac yn cefnogi, eich cynlluniau ailgylchu. Bydd hyn yn sicrhau fod unrhyw newid mewn polisi neu drefniadau yn cael eu gweithredu a'u cefnogi. Beth i'w ailgylchu? – asesu pa ddeunyddiau sy'n cael eu defnyddio yn eich digwyddiad a pha ddeunyddiau i'w targedu. Fel rheol, poteli plastig, caniau diod a chardbord. Biniau – Gosodwch finiau ailgylchu wrth ymyl y biniau ysbwriel a sicrhewch nad ydi'r biniau ailgylchu yn cael eu llygru Wardeniaid Ailgylchu – gwirfoddolwyr i roi gwybod i ymwelwyr beth ydi'r cynlluniau ailgylchu a sicrhau nad ydi'r biniau ailgylchu yn cael eu llygru.
Cyfathrebu – gwnewch yn si?r eich bod yn dweud wrth ymwelwyr, deiliaid ac arianwyr beth ydych chi'n ei wneud i hyrwyddo digwyddiad 'gwyrdd'.
Lle nesaf? Datblygu a gwella cynlluniau'r flwyddyn gyntaf i gynnwys mwy o ddeunyddiau a biniau a cheisio dod yn ddigwyddiad diwastraff! Am fwy o wybodaeth fe allwch chi ofyn am neu lawrlwytho Canllaw Ailgylchu mewn Digwyddiadau Cymru
Y Prosiect: 2006 - 2011
Bwriad Prosiect Ailgylchu mewn Digwyddiadau oedd gweithredu'r 'arferion gorau' ar gyfer ailgylchu mewn partneriaeth â threfnwyr digwyddiadau, awdurdodau lleol a phartneriaid o'r trydydd sector. Roedd y prosiect yn darparu cyngor a chefnogaeth ymarferol i drefnwyr digwyddiadau ar sut i weithredu cynlluniau ailgylchu llwyddiannus. Roedd y prosiect hefyd yn darparu eitemau fel:
Biniau – bach a mawr
Labeli ar gyfer biniau yn nodi pa ddeunyddiau i'w rhoi yn y biniau Fflagiau yn dangos lle mae'r biniau ailgylchu
Arwyddion hyrwyddo mawr y mae modd eu gosod o gwmpas safle'r digwyddiad yn hyrwyddo'r ffaith bod cynlluniau ailgylchu yn eu lle Cafodd Prosiect Ailgylchu mewn Digwyddiadau Cymru ei ariannu gan Lywodraeth Cymru gyda Cylch yn gyfrifol am y prosiect a'r Swyddog Prosiect.
Y prif bartner oedd Craff am Wastraff a fu'n cydlynu ymgyrch 'Ailgylchu dros Gymru' ac yn gyfrifol am gynhyrchu holl nwyddau brand y prosiect. Roedd defnyddio'r nwyddau brand yn cyflwyno neges gyson ar hyd a lled Cymru, lle bynnag roedd y digwyddiad. Diweddarwyd y dudalen hon ddiwethaf ar: 4 Rhagfyr 2012